સંસદમાં રાષ્ટ્રપતિના પ્રસ્તાવ અંગે વડાપ્રધાન મોદીએ ભાષણ આપ્યું તેની બહુ ચર્ચા થઇ. રામાયણની કોમેન્ટથી મહાભારત પણ સર્જાયું. મોદીના ભાષણમાં ચૂંટણીનો એક મહત્ત્વનો મુદ્દો હતો. કોંગ્રેસસહિત તમામ વિપક્ષને એવું લાગ્યું કે 2019ની લોકસભાની ચૂંટણી હવે કદાચ 2018માં જ થઇ જશે. મોદીએ લોકસભાની સાથે સાથે વિધાનસભાની ચૂંટણી યોજવા માટે ફરી વિપક્ષને આગ્રહ કર્યો, પણ વિપક્ષ એમ માનવા તૈયાર નથી.